CELEX: 32021R1383
Language: hu
Date: 2021-06-15 00:00:00
Title: A Bizottság (EU) 2021/1383 felhatalmazáson alapuló rendelete (2021. június 15.) az (EU) 2018/990 felhatalmazáson alapuló rendeletnek a pénzpiaci alapok által fordított repomegállapodások részeként kapott eszközökre vonatkozó követelmények tekintetében történő módosításáról (EGT-vonatkozású szöveg)

2021.8.23.   
               
               
                  HU
               
               
                  Az Európai Unió Hivatalos Lapja
               
               
                  L 298/1
               
            
         A BIZOTTSÁG (EU) 2021/1383 FELHATALMAZÁSON ALAPULÓ RENDELETE
         (2021. június 15.)
         az (EU) 2018/990 felhatalmazáson alapuló rendeletnek a pénzpiaci alapok által fordított repomegállapodások részeként kapott eszközökre vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzpiaci alapokról szóló, 2017. június 14-i (EU) 2017/1131 európai parlamenti és tanácsi rendeletre (1) és különösen annak 15. cikke (7) bekezdésére,
         mivel:
         
                     (1)
                  
                  
                     Az (EU) 2018/990 felhatalmazáson alapuló bizottsági rendelet (2) 2. cikkével összhangban a pénzpiaci alapok kezelőinek a fordított repomegállapodásokba történő elfogadható befektetéseire kiegészítő minőségi és mennyiségi követelmények vonatkoznak, beleértve az eszköz értékére meghatározott kiigazítást (levonás). Ezek a követelmények azonban nem vonatkoznak az Unióban letelepedett vagy egyenértékűségi határozat hatálya alá tartozó hitelintézetekkel, befektetési vállalkozásokkal és biztosítókkal kötött ügyletekre. Az (EU) 2018/990 felhatalmazáson alapuló rendelet 2. cikke (6) bekezdésének a), b) és c) pontja meghatározza az említett egyes pénzügyi intézményekre vonatkozó szabályozási kereteket.
                  
               
                     (2)
                  
                  
                     Annak biztosítása érdekében, hogy ezek a mentességek csak abban az esetben legyenek alkalmazandók, ha az érintett harmadik országok tekintetében egyenértékűségi határozatokat fogadtak el, valamint a jogbiztonságnak az alkalmazandó egyenértékűségi eljárás tekintetében történő biztosítása céljából meg kell határozni azokat a releváns rendelkezéseket, amelyek alapján az említett mentességek alkalmazásához egyenértékűségi határozatokat kell elfogadni. Ezért meg kell határozni az említett szervezetek letelepedési helye szerinti harmadik országok egyenértékűségének meghatározására irányuló releváns eljárásokat.
                  
               
                     (3)
                  
                  
                     Az (EU) 2018/990 felhatalmazáson alapuló rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            
               1.   Az (EU) 2018/990 felhatalmazáson alapuló rendelet 2. cikke (6) bekezdésének a), b) és c) pontja helyébe a következő szöveg lép:
               
                           „a)
                        
                        
                           a 2013/36/EU európai parlamenti és tanácsi irányelv (*1) alapján felügyelt hitelintézet vagy harmadik országban engedélyezett hitelintézet, amely tekintetében az 575/2013/EU rendelet 114. cikkének (7) bekezdésével összhangban egyenértékűségi határozatot fogadtak el;
                        
                     
                           b)
                        
                        
                           a 2014/65/EU európai parlamenti és tanácsi irányelv (*2) alapján felügyelt befektetési vállalkozás vagy harmadik országban engedélyezett befektetési vállalkozás, amely tekintetében a 600/2014/EU rendelet 47. cikkével összhangban egyenértékűségi határozatot fogadtak el;
                        
                     
                           c)
                        
                        
                           a 2009/138/EK európai parlamenti és tanácsi irányelv (*3) alapján felügyelt biztosító vagy harmadik országban engedélyezett biztosító, amely tekintetében az említett irányelv 260. cikkével összhangban egyenértékűségi határozatot fogadtak el;
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 169., 2017.6.30., 8. o.
         
         
            (2)  A Bizottság (EU) 2018/990 felhatalmazáson alapuló rendelete (2018. április 10.) az (EU) 2017/1131 európai parlamenti és tanácsi rendeletnek az egyszerű, átlátható és egységesített (STS) értékpapírosítás és eszközfedezetű kereskedelmi értékpapírok (ABCP-k), a fordított repomegállapodások részeként kapott eszközökre alkalmazandó követelmények és a hitelminőség-értékelés módszertanai tekintetében történő módosításáról és kiegészítéséről (HL L 177., 2018.7.13., 1. o.).